27.000 manns hafa skrifað undir áskorun til íslenskra stjórnvalda að veita rúmlega tvítugum Nígeríumanni vernd eða dvalarleyfi af mannúðarástæðum á Íslandi. Kærunefnd útlendingamála hefur hafnað hælisumsókn hans. Lögmaður mannsins segir að stjórnvöld meti ástandið í Nígeríu ranglega.
Uhunoma Osayomore (Úhnóma Ósæómore) er 21 árs frá Nígeríu. Hann flúði heimaríki sitt sautján ára gamall vegna ofbeldis og ofsókna föður síns. Þegar hann var 16 ára varð hann vitni að því þegar faðir hans myrti móður hans. Hann óttast að faðir hans veiti honum sömu örlög og móður sinni ef hann snýr aftur til heimalandsins. Magnús Davíð Norðdal, lögmaður hans segir stjórnvöld meta ástandið í Nígeríu ranglega.
Hann er fórnarlamb mansals og kynferðislegs ofbeldis, þá glímir hann einnig við alvarleg andleg veikindi. Stjórnvöld hafa ekki borið brigður á frásögn hans, það er ekki verið að efast um það sem hann segir, að það sé ósatt eða logið. Stjórnvöld telja hins vegar, ranglega að okkar dómi að ástandið í Nígeríu sé með þeim hætti að hann sé öruggur þar, bæði verandi fórnarlamb kynferðislegs ofbeldis og andlega veikur aðili. Við teljum þetta mat stórnvalda vera óforsvaranlegt og rangt.
Hann segir að í Nígeríu séu starfandi um 300 geðlæknar sem nái engann veginn að sinna þeim rúmlega 200 milljónum sem búa þar í landi. Það sé eins og að hér á landi væri einn geðlæknir í hálfu starfi til að sinna þeirri þjónustu. Þá sé lögreglan í landinu gjörspillt.
Þú þarft helst að eiga einhverja peninga til að geta fengið aðstoð hjá henni. Þá er þessi hópur, verandi fórnarlamb mansals, kynferðislegs ofbeldis og andlega veikur, þetta er hópur sem á undir hgg að sækja og það gætir sinnuleysiss í hans garðs af hálfu lögreglu þar í landi. Óttast hann að snúa aftur til Nígeríu? jáá hann óttast að snúa aftur til Nígeríu. Hann var seldur mansali frá Nígeríu áfram til Lýbíu þar sem hann kom til Ítalíu og áfram til Íslands, svo hann óttast að lenda í höndunum á aðilum sem gætu selt hann, hann óttast stjórnvöld, hann óttast lögreglu, hann óttast að fá ekki aðstoð við sínum andlegu veikindum. Hann lýtur á það sem endalok, komi til þess að honum verði brottvísað.
Tæplega 27. þúsund manns hafa skrifað undir áskorun til stjórnvalda um að veita Nígeríumanni vernd eða dvalarleyfi hér á landi. Lögmaður hans segir stjórnvöld ofmeta öryggi hans í heimalandinu